b'\n_START_ARTICLE_\nSt David\'s\n_START_SECTION_\nZgodovina\n_START_PARAGRAPH_\nObi\xc4\x8dajno je navedeno, da se je David rodil sveti Noni pribli\xc5\xbeno leta 500. Nekoliko ju\xc5\xbeno od mesta je zdaj St. Non\'s. Kr\xc5\xa1\xc4\x8den naj bi bil v Porthclaisu, danes pristani\xc5\xa1ko mesto, in je \xc5\xbeivel z materjo v Llanonu. Izobra\xc5\xbeeval se je v Ty Gwyni, Whitesands, pri sv. Pavlinu (Paul Aurelian, Vali\xc5\xbean, pu\xc5\xa1\xc4\x8davnik in u\xc4\x8ditelj, ki so ga \xc4\x8dastili kot svetnika v Carmarthenshiru)._NEWLINE_V 6. stoletju je David ustanovil samostan in cerkev v Glyn Rhosynu (Rose Vale) na bregovih reke Alun. Obmo\xc4\x8dje je bilo prvotno znano v vali\xc5\xbeanskem jeziku kot Mynyw in rimsko kot Meneva ali Menevia. Samostanska skupnost je bila zelo stroga \xe2\x80\x93 poleg molitve in darovanja ma\xc5\xa1 so obdelovali zemljo in se ukvarjali s \xc5\xa1tevilnimi obrtmi in \xc4\x8debelarstvom, da bi sebe, \xc5\xa1tevilne romarje, popotnike preno\xc4\x8dili in nahranili. Skrbeli so za uboge, jih hranili in oblekli.  Naselbina, ki je zrasla okoli samostana, se je imenovala Tyddewi, kar pomeni "Davidova hi\xc5\xa1a". Leta 519 je bila nad\xc5\xa1kofija Caerleon v okro\xc5\xbeju Monmouth prenesena v Mynyw in se je preimenovala v St. David\'s v \xc4\x8dast nad\xc5\xa1kofa in svetnika.  Prvotna stolnica je bila velikokrat oropana. Nazadnje so jo oropali Vikingi, ki so jo konec leta 1087 za\xc5\xbegali in uni\xc4\x8dili. Dana\xc5\xa1njo stolnico so zgradili Normandijci in ima \xc5\xa1tevilne ostanke, tudi ostanke svetega Davida. Obiskali so jo \xc5\xa1tevilni romarji,  mnogi plemi\xc4\x8di in kralji, tudi Viljem Osvajalec leta 1077, Henrik II. leta 1171, Edvard I. in kraljica Eleanora leta 1284. Pape\xc5\xbe Kalist II. je odredil, da sta bili dve romanji v St. David\'s enakovredni enemu v Rim ( Roma semel  quantum dat bis Menevia tantum). Zaradi tega se je v srednjem veku zaradi obiska mnogih romarjev zelo dvignil dohodek.  Romanja so bila pozneje v nemilosti zaradi prodajanja odpustkov in dohodek je zbledel._NEWLINE_Do 19. stoletja je bilo mesto St. David\'s osamljeno in zanemarjeno. V Penny Cyclopaedii pi\xc5\xa1e:_NEWLINE_Trenuten videz ka\xc5\xbee revno vas, hi\xc5\xa1e, razen hi\xc5\xa1 duhovnikov, so v pogubnem stanju. Kraj je osamljen, sosednje okro\xc5\xbeje je divje in neopremljeno; vendar je \xc5\xa1e vedno zanimiv kot sede\xc5\xbe velikega \xc5\xa1kofa z lepo stolnico in ostanki drugih \xc4\x8dudovitih verskih zgradb._NEWLINE_Od takrat sta bolj\xc5\xa1i prevoz in turizem o\xc5\xbeivela mesto.\n_START_SECTION_\nStatus mesta\n_START_PARAGRAPH_\nV 16. stoletju je angle\xc5\xa1ka krona kraju priznala status mesta, ker je imel \xc5\xa1kofijsko stolnico, vendar je bil ta status ukinjen leta 1888 in St. David\'s je izgubil pravico, da bi se imenoval mesto. Leta 1991 je mestni svet St. David\'sa predlagal ponovno pridobitev statusa mesta, kar bi bilo treba spodbuditi v povezavi s 40. obletnico kronanja kraljice Elizabete II. Leta 1992 je Ministrstvo za notranje zadeve predalo zadevo Buckinghamski pala\xc4\x8di. Leta 1994 je na ukaz kraljice St. David\'s znova dobil status mesta skupaj z irskim mestom Armagh "ob priznavanju njune pomembne kr\xc5\xa1\xc4\x8danske dedi\xc5\xa1\xc4\x8dine in njunega statusa mesta v prej\xc5\xa1njem stoletju". Patent statusa mesta je kraljica uradno predstavila na slovesnosti v stolnici svetega Davida 1. junija 1995.\n_START_SECTION_\nUprava\n_START_PARAGRAPH_\nMestni svet sestavlja 12 svetnikov.  Mestni svet vodita najstarej\xc5\xa1i uradnik in finan\xc4\x8dni direktor. Zdaj je izvoljen predsedujo\xc4\x8di uradnik \xc5\xbeupan St. David\'sa Cllr John George. [ 9] Sir David Jones Fachelich je bil pred kratkim predstavljen z mestnim klju\xc4\x8dem.\n_START_SECTION_\nSt. David\'s danes\n_START_PARAGRAPH_\nPoleg stolnice je \xc5\xa1kofovska pala\xc4\x8da iz 13. stoletja v ru\xc5\xa1evinah, ki jo vzdr\xc5\xbeuje Cadw in je odprta za obiskovalce. V\xc4\x8dasih je bil St. David\'s vali\xc5\xbeanska marka v okraju (hundred) Dewisland. Leta 1603 ga je zgodovinar George Owen opisal kot eno od petih pembrokeshirskih okro\xc5\xbeij, ki ga je nadzoroval pristani\xc5\xa1ki upravnik (portreeve). _NEWLINE_Sveti Non\'s Well skrbi za pe\xc5\xa1pot Pembrokeshire Coast Path in St. Brides Bay._NEWLINE_Poleg stolnice so pomembne zna\xc4\x8dilnosti mesta stolpna vrata iz 14. stoletja, keltski stari kri\xc5\xbe in \xc5\xa1tevilne umetnostne galerije. St. David\'s je tudi izhodi\xc5\xa1\xc4\x8de za sprehode in vodne \xc5\xa1porte. Ima ve\xc4\x8d hotelov, lekarno, trgovine in galerije, mladinski hotel in \xc5\xa1tevilne gostilne. Celotna obala okoli St. David\'sa je del Obalnega narodnega parka Pembrokeshire._NEWLINE_Re\xc5\xa1evalna obalna postaja mesta, ki je v St. Justinijanu, je re\xc5\xa1ila pribli\xc5\xbeno 360 ljudi, saj je bila prva re\xc5\xa1evalna postaja, ustanovljena \xc5\xbee leta 1869. \xc5\xa0tirje re\xc5\xa1evalci so umrli, ko so re\xc5\xa1evali druge.  Obmo\xc4\x8dje Irskega morja ima veliko \xc4\x8deri in otokov in je znano po mo\xc4\x8dnem plimovanju.'